Cannibal Holocaust

Cannibal Holocaust (euskaraz Holokausto Gizajalea) 1980ko Ruggero Deodato italiar zinema zuzendariaren beldurrezko filma bat da.

 Polemika 
Estreinatu zen garaian sekulako hautsak harrotu eta berarekiko eztabaida handia piztu zuen, bertan agertzen diren gore irudi latzak eta desatseginak, bortxaketa eta kanibalismo eszenak edota eta bortizkeria zela eta, herrialde askotan bere pantailaratzea debekatzera iritsi zirelarik, Italia, Australia eta Erresuma Batua barne. Nahiz eta bortizkeri ugari egon, filma gizakion izaera ankerraren kritika sozialtzat ere jo izan da.

Epaile batek Italiako estreinaldiaren ondoren Deodato zuzendaria atxilotzea agindu zuen. Jende askok Snuff film bat zela uste izan zuen, epaileak barne, bertako protagonistak benetan erailak izan zirela, azkenean Deodatok filmeko aktoreak berrelkartu eta telebistako saio batean aurkeztu beharra izan zituen, jendeak eta epaileak bizi-bizirik zeudela ikus zezaten, ondorioz aske laga zuten.

Filmak garaiko beldurrezko generoko zinemagintzan oihartzun handia izan zuen, adibidez, gerora 1999an The Blair Witch Project filmak izan zuen adina.

 Argumentua 

Lau estatubatuar kazetari gazte Amazoniako oihanaren bihotzean barneratu dira, oraindik kanibalismoa praktikatu ohi duten bertako tribuei buruzko dokumentala egiteko asmoz. Kazetariak desagertu eta inork ez du haiei buruzko albiste gehiagorik izan. Handik bi hilabetera eurei buruzko aztarnak topatzeko erreskate talde bat leku berdinera bidalia izan da, baina bertan topatuko duten gauza bakarra, kazetariek filmatu zuten materiala izan da, hura ikuskatzean haien amaiera latza ikus daitekeelarik.

 Aktoreak 
 Robert Kerman: Harold Monroe
 Gabriel Yorke: Alan Yates
 Francesca Ciardi: Faye Daniels
 Perry Pirkanen: Jack Anders
 Luca Barbareschi: Mark Tomaso
 Salvatore Basile: Cacho Losojos
 Ricardo Fuentes: Felipe Ocanya
 Paolo Paolini: New Yorkeko telebistako zuzendaria

 Kanpo estekak 
 Filmaren webgunea 
 Cannibal Holocaust filmaren IMDBko fitxa irakurgai 

Kategoria:Italiako filmak
Kategoria:Beldurrezko filmak
Kategoria:Italierazko filmak
Kategoria:Ingelesezko filmak
Kategoria:1980ko hamarkadako abentura filmak
Kategoria:Amerindiarrei buruzko filmak
Kategoria:Kanibalismoari buruzko filmak
Kategoria:Bortxaketa eta mendekuari buruzko filmak
Kategoria:Biziraupen filmak
Kategoria:Desagertutako pertsonei buruzko filmak
Kategoria:Ehiztari-biltzaileei buruzko filmak
Kategoria:Amazonian girotutako filmak
Kategoria:Zentsuratutako filmak
Kategoria:Aurkitutako metrajearen eran eginiko filmak
Kategoria:Lizunkeriari buruzko eztabaidak filmetan
Kategoria:Gore filmak